**МОНТЬОР ПОПАДА ПОД НАПРЕЖЕНИЕ**

1. **Обстоятелства**

Пострадалият работник, на длъжност „монтьор на апаратура за обработка на данни”, към кабелен оператор“ е отстранявал авария по въздушна линия, използваща стълбове на електроразпределителна мрежа ниско напрежение 380/220 V. За отстраняване на повредата се качва на еднораменна стълба и попада под напрежение от неизключената въздушна линия.

**II. Причини за злополуката, нарушени нормативни актове и лица, допуснали нарушения:**

1. При извършената проверка се установи, че телекомуникационни кабели, монтирани от кабелния оператор на железобетонен стълб, носещ проводници с напрежение 220V, са закрепени към изолаторите, на разстояние неповече от 0.3 м от проводниците на въздушната линия, в нарушение на чл. 200, ал. 1, т. 3 от Наредба № 7 за минималните изисквания за здравословни и безопасни условия на труд на работните места и при използване на работното оборудване /ДВ, бр.88/1999 г., изм. бр.88/2004 г./ и чл. 493, ал. 1, т. 2 от Наредба №3 от 09.06.2004 г. за устройството на електрическите уредби и електропроводните линии /ДВ, бр. 90/2004 г./.

2. При извършената проверка се установи, че работодателят не е спазил задължението си при използване на работното оборудване, където не е възможно изцяло да се изключи рискът за безопасността и здравето на работещите, да предприеме подходящи мерки за минимизиране на рисковете, съгласно разпоредбата на чл. 165, ал. 3 от Наредба 7 за минималните изисквания за здравословни и безопасни условия на труд на работните места и при използване на работното оборудване /ДВ, бр. 88/1999 г., изм. бр. 88/2004 г./.

3. При извършване на проверка по документи се установи, че е извършена оценка на риска и идентификация на рисковите работни места, съгласно изискванията на чл. 4, ал. 1 и ал.2 от Наредба № 5 /ДВ, бр. 47/1999 г./, чл.16, ал. 1 от ЗЗБУТ /ДВ, бр. 124/1997 г./, но не са обхванати работните процеси и работното оборудване, свързани с изграждане на въздушна кабелна електронна съобщителна мрежа под проводници на ел. мрежата, с цел установяване на всички възможни опасности и рискове, в нарушение на изискванията на чл. 3, т. 1 и т. 2 от Наредба №5 от 11.05.1999 г. за реда, начина и периодичността на извършване на оценка на риска /ДВ, бр. 47 от 21.05.1999 г./.

**III. Предприети мерки:**

Приложени са принудителни административни мерки за всички констатирани нарушения и е потърсена административнонаказателна отговорност на работодателя за нарушенията, описани в т.3.

Спрени са дейностите, които се извършват по кабелната мрежа.